

Ρθ35θη: 8ί9Β 
(βπιΐίθάϋθεΐ) 

Ι.οο3ΐίοη: ΑΙΚθηΙ ΕΙΙιηίΚο 
Τγρ09Γ3(ί0<^^ 


9597 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 618 

11 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάθεση εγγυητικής επιστολής για την εγγραφή 
των εμπόρων αγροτικών προϊόντων στο Ενιαίο 
Μητρώο Εμπόρων Αγροτικών Προϊόντων, Εφοδί¬ 
ων και Εισροών του ν. 3955/2011 (ΦΕΚ Α' 89), όπως 

ισχύει. 1 

Αποδοχή Εγγυητικής Επιστολής για την Εταιρεία 
«8ΤΕΑΜ3ΗΙΡ5 3ΗΙΡΒΒΟΚΕΒ5 3.Α.» που εδρεύει 

στα νησιά ΜΑΡΣΑΛ. 2 

Τροποποίηση της αριθ. 3122.1/4707/01/16-10-2013 υπουρ¬ 
γικής απόφασης, περί εγκατάστασης στην Ελλά¬ 
δα γραφείου της εταιρείας «3υΝ ΕΝΤΕΒΡΒΙ3Ε5 
ΒυΐΚΕΒ3 Ι ΤΟ» που εδρεύει στη ΛΙΒΕΡΙΑ. 3 


ΑΠΟΦΑΣΕΙ Σ 

Αριθμ. 225/32352 (1) 


Κατάθεση εγγυητικής επιστολής για την εγγραφή των 
εμπόρων αγροτικών προϊόντων στο Ενιαίο Μητρώο 
Εμπόρων Αγροτικών Προϊόντων, Εφοδίων και Εισρο¬ 
ών του ν. 3955/2011 (ΦΕΚ Α' 89), όπως ισχύει. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 4 παρ. 4 του ν. 3955/2011 «Ενιαίο Μη¬ 
τρώο Εμπόρων Αγροτικών Προϊόντων, Εφοδίων και Εισ¬ 
ροών και άλλες διατάξεις» (ΦΕΚ Α' 89), όπως τροπο¬ 
ποιήθηκε με το άρθρο 50 του ν. 4235/2014 (ΦΕΚ Α' 32). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


Άρθρο 1 

Κριτήρια καθορισμού του ύψους 
της εγγυητικής επιστολής 

1. Το ύψος της εγγυητικής επιστολής που υποχρεού- 
νται να υποβάλλουν οι έμποροι αγροτικών προϊόντων 
της παρ. 3 του άρθρου 1 του ν. 3955/2011, όπως ισχύει, 
για την εγγραφή τους στο Ενιαίο Μητρώο Εμπόρων 
Αγροτικών Προϊόντων, Εφοδίων και Εισροών (στο εξής 
Μητρώο), καθορίζεται ως εξής: 

Σε ποσοστό 10% επί της αξίας των αγορών αγροτικών 
προϊόντων της παρ. 1 του άρθρου 1 του ν. 3955/2011, 
όπως ισχύει, όπως η αξία αυτή προκύπτει από τα τη¬ 
ρούμενα κατά περίπτωση λογιστικά βιβλία, που πραγ¬ 
ματοποίησε ο έμπορος από την 1η Ιανουάριου έως την 
31η Δεκεμβρίου του έτους που προηγείται του έτους 
υποβολής της αίτησης εγγραφής στο Μητρώο, ανεξάρ¬ 
τητα από το αν ο έμπορος ασκούσε εμπορική δραστη¬ 
ριότητα καθ’ όλη τη διάρκεια του έτους αυτού. Στην 
περίπτωση που ο έμπορος ξεκίνησε την εμπορική του 
δραστηριότητα μετά την 31η Δεκεμβρίου, το ύψος της 
εγγυητικής επιστολής υπολογίζεται σε ποσοστό 10% 
επί της αξίας των αγορών αγροτικών προϊόντων που 
πραγματοποίησε κατά το χρονικό διάστημα της εμπο¬ 
ρικής του δραστηριότητας μέχρι την κατάθεση αυτής. 
Το ανώτερο ύψος της εγγυητικής επιστολής ορίζεται 
στο ποσό των εκατόν πενήντα χιλιάδων (150.000) ευρώ. 

2. Την επομένη της λήξης ισχύος της εγγυητικής επι¬ 
στολής ο έμπορος υποχρεούται σε κατάθεση νέας, σε 
αντικατάσταση αυτής που έληξε, αφού προσδιοριστεί 
εκ νέου το ύψος της σε ποσοστό 10% επί της αξίας των 
αγορών αγροτικών προϊόντων που πραγματοποίησε 
από την 1η Ιανουάριου έως την 31η Δεκεμβρίου του 
έτους που προηγείται εκείνου της λήξης ισχύος της 
εγγυητικής επιστολής. 

3. Οι έμποροι που διαθέτουν ιδιόκτητες συναφείς 
εγκαταστάσεις, στο πλαίσιο της εμπορικής τους δρα¬ 
στηριότητας, όπως τυποποιητήρια, συσκευαστήρια, ψυ¬ 
κτικές ή αποθηκευτικές εγκαταστάσεις, οι οποίες είναι 
ελεύθερες βαρών, και η συνολική αξία των παγίων ιδιό¬ 
κτητων εγκαταστάσεων, σύμφωνα με το εκκαθαριστικό 

σημείωμα φόρου ακίνητης περιουσίας (Φ.Α.Π.) του έτους 
που προηγείται του έτους κατάθεσης της εγγυητικής 
επιστολής, είναι τουλάχιστον διπλάσια της αξίας της 
εγγυητικής επιστολής που είναι υποχρεωμένοι να υπο¬ 
βάλουν σύμφωνα με τις παρ. 1 και 2, υποχρεούνται να 
υποβάλλουν εγγυητική επιστολή το ύψος της οποίας 
προσδιορίζεται στο μισό του ποσού που προκύπτει από 
τον υπολογισμό των παρ. 1 και 2. 

4. Σε κάθε μία από τις ανωτέρω εγγυητικές επιστολές 
πρέπει να περιέχεται ο όρος ότι η Τράπεζα παραιτείται 
ρητά και ανεπιφύλακτα από την ένσταση της διζήσεως 
και από κάθε άλλη ένσταση και προθεσμία των άρθρων 
853, 858, 862 έως και 868 του Αστικού Κώδικα (Α.Κ.) και 
να δηλώνει ότι, σε περίπτωση κατάπτωσης της εγγυη¬ 
τικής επιστολής, θα καταβάλει αμέσως το ποσό που θα 
της ζητηθεί μετά από απλή και μόνο ειδοποίηση χωρίς 
αντιρρήσεις και χωρίς να έχει καμία απολύτως και από 
οποιοδήποτε λόγο ευθύνη ή υποχρέωση να ερευνήσει 
το νόμιμο ή μη της αξίωσης για την οποία εκδόθηκε η 
εγγύηση, ούτε να λάβει υπόψη τις οποιεσδήποτε ενστά¬ 
σεις ή αντιρρήσεις που τυχόν προβληθούν. 

Αρθρο 2 

Κριτήρια για την απαλλαγή από την υποχρέωση 
κατάθεσης εγγυητικής επιστολής 

Απαλλάσσονται της υποχρέωσης κατάθεσης εγγυη¬ 
τικής επιστολής του άρθρου 1 οι παρακάτω κατηγορίες 
εμπόρων: 

α) Οι έμποροι αγροτικών προϊόντων που είναι εγ¬ 
γεγραμμένοι στον Οργανισμό Κεντρικών Αγορών και 
Αλιείας Α.Ε. (ΟΚΑΑ Α.Ε.), στην Κεντρική Αγορά Θεσσα¬ 
λονίκης Α.Ε. (ΚΑΘ Α.Ε.) και στις οργανωμένες κεντρι¬ 
κές δημοτικές αγορές Ιωαννίνων, Ηρακλείου, Λάρισας, 
Βόλου και Χανιών. 

β) Οι έμποροι αγροτικών προϊόντων οι οποίοι κατά τα 
χρονικά διαστήματα της παρ. 1 του άρθρου 1, διενήργη- 
σαν αγορές αγροτικών προϊόντων της παραγράφου 1 
του άρθρου 1 του ν. 3955/2011, όπως ισχύει, αξίας μέχρι 
εκατόν είκοσι χιλιάδων (120.000) ευρώ. 

γ) Τα φυσικά ή νομικά πρόσωπα που διαμεσολαβούν 
στην αγορά αγροτικών προϊόντων σύμφωνα με την 
παρ. 3 του άρθρου 1 του ν. 3955/2011, όπως ισχύει, και 
εκδίδουν δελτίο παροχής υπηρεσιών. 

Άρθρο 3 

Κατάπτωση της εγγυητικής επιστολής 

1. Ο αγρότης (φυσικό ή νομικό πρόσωπο) που υπο¬ 
βάλλει στη Διεύθυνση Αγροτικής Πολιτικής και Τεκ¬ 
μηρίωσης καταγγελία περί μη πληρωμής του από 
έμπορο αγροτικών προϊόντων, σύμφωνα με την παρ. 2 
του άρθρου 6 του ν. 3955/2011, όπως ισχύει, οφείλει να 
προσκομίσει έγγραφη σύμβαση μεταξύ αυτού και του 
συγκεκριμένου εμπόρου. Εάν δεν υφίσταται έγγραφη 
σύμβαση οφείλει να προσκομίσει όλα τα στοιχεία και 
τα παραστατικά από τα οποία αποδεικνύεται η σύναψη 
συμφωνίας με τον έμπορο, ήτοι η ανάληψη από τον 
έμπορο υποχρέωσης για εξόφληση σε συγκεκριμένο 
χρόνο συγκεκριμένου ποσού σε πληρωμή συγκεκριμέ¬ 
νης ποσότητας προϊόντων καθώς και η παράδοση των 
προϊόντων από τον αγρότη σε αυτόν. 

2. Ο καταγγελλόμενος έμπορος, κατά τη διαδικασία 
της προηγούμενης ακρόασής του από τη Διεύθυνση 
Αγροτικής Πολιτικής και Τεκμηρίωσης, σύμφωνα με το 


εδ. β της παρ. 2 του άρθρου 6 ν. 3955/2011, όπως ισχύει, 
οφείλει να προσκομίσει όλα τα παραστατικά που απο- 
δεικνύουν τις απόψεις του. 

3. Η Διεύθυνση Αγροτικής Πολιτικής και Τεκμηρίωσης, 
είναι αρμόδια να κρίνει μόνο το κύρος και την πληρότη¬ 
τα των προσκομισθέντων στοιχείων και παραστατικών, 
με βάση τα οποία εισηγείται στο Γενικό Γραμματέα 
του Υπουργείου Αγροτικής Ανάπτυξης και Τροφίμων 
την έκδοση πράξης κατάπτωσης (ολικής ή μερικής) της 
εγγυητικής επιστολής υπέρ του Υπουργείου Αγροτικής 
Ανάπτυξης και Τροφίμων ή τη μη κατάπτωση αυτής, 
σύμφωνα με την παρ. 2 του άρθρου 6 του ν. 3955/2011, 
όπως ισχύει. Στην περίπτωση που τα προσκομισθέντα 
στοιχεία και παραστατικά είναι μη έγκυρα ή ελλιπή η 
αρμόδια Διεύθυνση εισηγείται την αναστολή της κατά¬ 
πτωσης της εγγυητικής επιστολής για χρονικό διάστημα 
δύο (2) μηνών. Ο καταγγέλλων αγρότης οφείλει μέσα 
στο διάστημα αυτό να ασκήσει σχετική αγωγή κατά του 
καταγγελλόμενου εμπόρου στο αρμόδιο δικαστήριο. Με 
την προσκόμιση της ασκηθείσας αγωγής η Διεύθυνση 
Αγροτικής Πολιτικής και Τεκμηρίωσης εισηγείται την 
αναστολή της κατάπτωσης της εγγυητικής επιστολής 
έως την τελεσίδικη κρίση της διαφοράς από το δικα¬ 
στήριο. Αν ο ενδιαφερόμενος αγρότης δεν προσκομί¬ 
σει σχετική ασκηθείσα εκ μέρους του αγωγή, εντός 
του ανωτέρω οριζόμενου διαστήματος, η Διεύθυνση 
Αγροτικής Πολιτικής και Τεκμηρίωσης εισηγείται την 
απαλλαγή του εμπόρου από την κατάπτωση της εγγυ¬ 
ητικής επιστολής. 

4. Στην περίπτωση που ο καταγγελλόμενος έμπορος 
ισχυρίζεται ότι η μη εκπλήρωση των υποχρεώσεών του 
οφείλεται σε λόγους που αφορούν στον αντισυμβαλλό¬ 
μενο αγρότη ή σε ανωτέρα βία, οφείλει να προσκομίσει 
σχετική ασκηθείσα εκ μέρους του αγωγή κατά του κα¬ 
ταγγέλλοντας αγρότη ή σχετική δικαστική απόφαση. 
Στην περίπτωση αυτή η Διεύθυνση Αγροτικής Πολιτι¬ 
κής και Τεκμηρίωσης αναστέλλει την κατάπτωση της 
εγγυητικής επιστολής έως την τελεσίδικη κρίση της 
διαφοράς από το δικαστήριο. 

5. Στην περίπτωση άσκησης αγωγής σύμφωνα με τις 
παρ. 3 ή 4 ο ενάγων αγρότης ή έμπορος υποχρεούται 
να προωθεί αμελλητί την εκδίκαση της υπόθεσης αυ¬ 
τής από το αρμόδιο δικαστήριο. Αν ο εναγόμενος με 
αναφορά του προς τη Διεύθυνση Αγροτικής Πολιτικής 
και Τεκμηρίωσης αποδείξει ότι ο αντίδικός του παρε¬ 
μποδίζει η καθυστερεί την πρόοδο της σχετικής δίκης, 
η αγωγή θεωρείται ως μη ασκηθείσα και η Διεύθυνση 
Αγροτικής Πολιτικής και Τεκμηρίωσης εισηγείται την 
απαλλαγή του εμπόρου από την κατάπτωση της εγ¬ 
γυητικής επιστολής στην περίπτωση της παρ. 3 ή την 
κατάπτωση της εγγυητικής επιστολής στην περίπτωση 
της παρ. 4. 

6. Ο έμπορος, σε βάρος του οποίου κατέπεσε εγγυη¬ 
τική επιστολή, υποχρεούται, εντός διαστήματος τριών 
(3) μηνών από την κοινοποίηση σε αυτόν της πράξης 
κατάπτωσης, να καταθέσει αντίστοιχη εγγυητική επι¬ 
στολή ισόποση με το συνολικό ποσό της κατάπτωσης. 

7. Οι έμποροι οι οποίοι καταθέτουν εγγυητική επι¬ 
στολή υποχρεούνται έως την 31η Δεκεμβρίου 2014 να 
εξοφλήσουν τυχόν υφιστάμενες εκκρεμείς οικονομικές 
υποχρεώσεις τους απέναντι σε αγρότες, οι οποίες δημι- 
ουργήθηκαν πριν την έναρξη λειτουργίας του Μητρώου, 
σύμφωνα με την Υπουργική απόφαση της παρ. 5 του 

άρθρου 4 του ν. 3955/2011, όπως ισχύει. Σε αντίθετη 
περίπτωση εφαρμόζεται η διαδικασία των παρ. 1 έως 6 
και για τις διαφορές αυτές. 

8. Σε περίπτωση κατάπτωσης της εγγυητικής επι¬ 
στολής το ποσό αυτής κατατίθεται υπέρ του Ταμείου 
Γεωργίας και Κτηνοτροφίας στο λογαριασμό 26670/0 
που τηρείται στην Τράπεζα της Ελλάδος. 

Αρθρο 4 

Αποδέσμευση της εγγυητικής επιστολής 

Η εγγυητική επιστολή αποδεσμεύεται με απόφαση 
του Προϊσταμένου της Διεύθυνση Αγροτικής Πολιτικής 
και Τεκμηρίωσης: 

α) πριν τη λήξη της εάν ο έμπορος με αίτησή του 
προς τη Διεύθυνση Αγροτικής Πολιτικής και Τεκμηρίω¬ 
σης ζητήσει τη διαγραφή του από το Μητρώο, με την 
επιφύλαξη της παρ. 2 του άρθρου 6 του ν. 3955/2011, 
όπως ισχύει, και των παρ. 3 και 4 του άρθρου 3 της 
παρούσας και εφόσον ο έμπορος φυσικό πρόσωπο ή ο 
νόμιμος εκπρόσωπος του νομικού προσώπου υποβάλει 
υπεύθυνη δήλωση του ν. 1599/1986, ότι δεν υφίστανται 
εκκρεμείς οικονομικές υποχρεώσεις του απέναντι σε 
αγρότες. 

β) με την οριστική διαγραφή του εμπόρου από το Μη¬ 
τρώο, σύμφωνα με την περίπτ. β της παρ. 1 του άρθρου 
6 του ν. 3955/2011, όπως ισχύει, με την επιφύλαξη της 
παρ. 2 του ίδιου άρθρου, όπως ισχύει, και του άρθρου 
3 της παρούσας. 

Αρθρο 5 

Καταργούμενες διατάξεις 

Από την έναρξη ισχύος της παρούσας καταργείται η 
αριθ. 131/13937/2012 (ΦΕΚ Β'471/28-2-2012) απόφαση του 
Υπουργού Αγροτικής Ανάπτυξης & Τροφίμων. 

Αρθρο 6 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 3122.1/4715/05 (2) 

Αποδοχή Εγγυητικής Επιστολής για την Εταιρεία 
«8ΤΕΑΜ8ΗΙΡ3 3ΗΙΡΒΒΟΚΕΒ3 3.Α.» που εδρεύει στα 
νησιά ΜΑΡΣΑΛ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν 378/1968 (ΦΕΚ 82 Α717-4-1968). 

β. του άρθρου 25 του Ν. 27/1975 (ΦΕΚ 77/Α'/22.4.1975) 
και ιδίως την παράγραφο 1. 

γ. του άρθρου 4 του Ν. 2234/1994 (ΦΕΚ 142/Α731.8.1994). 

δ. του άρθρου 25 του Ν. 2515/1997 (ΦΕΚ 154/Α725.7.1997). 

ε. του άρθρου 34 του Ν. 3427/2005 (ΦΕΚ 312/Α7 
27.12.2005). 


στ. του άρθρου 4 του Ν. 3752/2009 (ΦΕΚ 40/Α74.3.2009). 
ζ. του άρθρου 31 του Ν. 4150/2013 (ΦΕΚ 102/Α729.4.2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005). 

θ. του Π.Δ. 85/2012 (ΦΕΚ 141/Α721-6-2012) «ΠεριΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α'/17-7-2012) «Περί τροποποίησης του Π.Δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012). 

ι. του Π.Δ. 119/2013 (ΦΕΚ 153/Α725-6-2013) «Περί Διορι¬ 
σμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

ια. της αριθ. 3122.18/03/13/11 -12-2013 (ΦΕΚ 3263 Β') 
κοινής απόφασης των Υπουργών Οικονομικών - Ανά¬ 
πτυξης και Ανταγωνιστικότητας - Ναυτιλίας και Αιγαί¬ 
ου και των αριθ. 1246.3/5/94/1.12.1994 (ΦΕΚ 919 Β) και 
1246.3/6/94/1.12.1994 (ΦΕΚ 919 Β) κοινών αποφάσεων των 
Υπουργών Εθνικής Οικονομίας, Οικονομικών και Εμπο¬ 
ρικής Ναυτιλίας. 

ιβ. της αριθ. 5111.01/45/2012/26-07-2012 κοινής απόφα¬ 
ση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. της αριθ. 3122.1/4715/01/19-11 -2013 Υ.Α. (ΦΕΚ 3024/ 
Β/28-11 -2013). 

2. Το αριθ. 8738/1963/4715/01/26-2-02-2014 έγγραφο 
του Υπουργείου Ανάπτυξης και Ανταγωνιστικότητας 
(Διεύθυνση Κεφαλαίων Εξωτερικού), αποφασίζουμε: 

1. Αποδεχόμεθα την εκπρόθεσμα κατά δεκατρείς 
(13) ημέρες κατατεθείσα στο Υπουργείο Ανάπτυξης 
και Ανταγωνιστικότητας (Διεύθυνση Κεφαλαίων Εξω¬ 
τερικού) Εγγυητική Επιστολή Τραπέζης που προβλέ- 
πεται στο άρθρο 2 της αριθ. 3122.1/4715/01/19-11-2013 
Υ.Α. απόφασης του Υπουργού Ναυτιλίας και Αιγαίου 
(ΦΕΚ 3024/Β/28-11 -2013) με θέμα «Εγκατάσταση στην 
Ελλάδα γραφείου ή Υποκαταστήματος της εταιρείας 
3ΤΕΑΜ3ΗΙΡ3 3ΗΙΡΒΒΟΚΕΒ3 3.Α. που εδρεύει στα νησιά 
ΜΑΡΣΑΛ». 

2. Η παραπάνω απόφαση θεωρείται ότι δεν έχει παύσει 
να ισχύει μέχρι σήμερα και εξακολουθεί να υφίσταται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Μαρτίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 3122.1/4707/04 (3) 

Τροποποίηση της αριθ. 3122.1/4707/01/16-10-2013 υπουρ¬ 
γικής απόφασης, περί εγκατάστασης στην Ελλά¬ 
δα γραφείου της εταιρείας «3ϋΝ ΕΝΤΕΒΡΒΙ3Ε5 
ΒΙΙΕΚΕΒ3 Ι_Τϋ» που εδρεύει στη ΛΙΒΕΡΙΑ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν 378/1968 (ΦΕΚ 82 Α717-4-1968). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. του άρθρου 25 του Ν.27/1975 (ΦΕΚ 77/Α722-4-1975) 
και ιδίως την παράγραφο 1. 
γ. του άρθρου 4 του Ν. 2234/1994 (ΦΕΚ 142/Α'/31.8.1994). 
δ. του άρθρου 25 του Ν. 2515/1997 (ΦΕΚ 154/Α725.7.1997). 
ε. του άρθρου 34 του Ν. 3427/2005 (ΦΕΚ 312/Α727.12.2005). 
στ. του άρθρου 4 του Ν. 3752/2009 (ΦΕΚ 40/Α74.3.2009). 
ζ. του άρθρου 31 του Ν. 4150/2013 (ΦΕΚ 102/Α729.4.2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005). 

θ. του Π.Δ. 85/2012 (ΦΕΚ 141/Α721-6-2012) «ΠερίΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α717-7-2012) «Περί τροποποίησης του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012). 

ι. του Π.Δ. 119/2013 (ΦΕΚ 153 Α725-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

ια. της αριθ.3122.18/03/13/11-12-2 013 (ΦΕΚ 3263 Β') 
κοινής απόφασης των Υπουργών Οικονομικών - Ανά¬ 
πτυξης και Ανταγωνιστικότητας - Ναυτιλίας και Αιγαί¬ 
ου και των αριθ. 1246.3/5/94/1-12-1994 (ΦΕΚ 919 Β) και 
1246.3/6/94/1.12.1994 (ΦΕΚ 919 Β) κοινών αποφάσεων των 
Υπουργών Εθνικής Οικονομίας, Οικονομικών και Εμπο¬ 
ρικής Ναυτιλίας. 

ιβ. της αριθ. 5111.01/45/2012/26-07-2012 κοινής απόφα¬ 
ση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γ ενικού Γ ραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. της αριθ. 3122.1/4707/01/16-10-2013 Υ.Α. (ΦΕΚ 2679/ 
Β/21-10-2013). 

2. Τα αριθ. 49902425/6-2-2014 και 4990396/19-2-2014 
παράβολα ΔΟΥ ΠΛΟΙΩΝ ΠΕΙΡΑΙΑ. 


3. Την από 14 Φεβρουάριου 2014 αίτηση της εταιρείας 
«81ΙΝ ΕΝΤΕΒΡΒΙ3Ε3 ΒΙΙΕΚΕΒ3 ΕΤΩ» για τροποποίηση 
της απόφασης εγκατάστασης ως προς την επωνυμία. 

4. Την από 10 Ιανουάριου 2014 βεβαίωση του Αναπλη¬ 
ρωτή του τηρούντος το Μητρώο των Εταιρειών της 
Δημοκρατίας της Λιβερίας από την οποία προκύπτει ότι 
κατεχωρήθη νόμιμα στη ΛΙΒΕΡΙΑ η αλλαγή της επωνυ¬ 
μίας της εταιρείας από «3ΕΙΝ ΕΝΤΕΒΡΒΙ3Ε3 ΒΩΕΚΕΒδ 
ΕΤΩ» (παλαιό επωνυμία) σε «ΑΙ_Ι03 ΒΩΕΚΕΒδ ΕΤΩ» (νέα 
επωνυμία), αποφασίζουμε: 

1. Τροποποιούμε την αριθ. 3122.1/4707/01/16-10-2013 
(ΦΕΚ 2679/Β/21-10-2013) απόφαση του Υπουργού Ναυ¬ 
τιλίας και Αιγαίου περί εγκατάστασης στην Ελλάδα 
γραφείου της εταιρείας «3ΕΙΝ ΕΝΤΕΒΡΒΙ3Ε3 ΒΕΙΕΚΕΒδ 
ΕΤΩ» που εδρεύει στη Λιβερία ως προς την επωνυμία 
από «3ϋΝ ΕΝΤΕΒΡΒΙ3Ε3 ΒΩΕΚΕΒ3 ΕΤΩ» (παλαιά επωνυ¬ 
μία) σε «ΑΕΙΟδ ΒΙΙΕΚΕΒδ ΕΤΩ» (νέα επωνυμία). 

2. Η εταιρεία υποχρεούται, εντός ενός (1) μηνάς από 
την ημερομηνία δημοσίευσης της απόφασης αυτής 
στην Εφημερίδα της Κυβέρνησης, να καταθέσει στο 
Υπουργείο Ανάπτυξης και Ανταγωνιστικότητας (Δ/νση 
Κεφαλαίων Εξωτερικού) νέα εγγυητική επιστολή προς 
αντικατάσταση της προηγούμενης ή τροποποιητική 
πράξη αυτής, στο κείμενο της οποίας θα αναφέρεται η 
αρχική εγκριτική απόφαση εγκατάστασης με τις μετέ- 
πειτα αποφάσεις τροποποίησης της, συμπεριλαμβανο- 
μένης της παρούσας απόφασης. 

3. Για τα υπόλοιπα ισχύει η παραπάνω 3122.1/4707/01/ 
16.10.2013 (ΦΕΚ 2679/Β/21-10-2013) υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Μαρτίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

